CELEX: 62006CA0242
Language: sl
Date: 2009-09-17 00:00:00
Title: Zadeva C-242/06: Sodba Sodišča (prvi senat) z dne 17. septembra 2009 (predlog za sprejetje predhodne odločbe Raad van State – Nizozemska) – Minister voor Vreemdelingenzaken en Integratie proti T. Sahinu (Sporazum o pridružitvi EGS-Turčija — Prosto gibanje delavcev — Uvedba upravne takse za pridobitev dovoljenja za prebivanje v državi članici gostiteljici — Kršitev klavzule standstill iz člena 13 Sklepa Pridružitvenega sveta št. 1/80)

7.11.2009   
            
            
               SL
            
            
               Uradni list Evropske unije
            
            
               C 267/8
            
         Sodba Sodišča (prvi senat) z dne 17. septembra 2009 (predlog za sprejetje predhodne odločbe Raad van State – Nizozemska) – Minister voor Vreemdelingenzaken en Integratie proti T. Sahinu
   (Zadeva C-242/06) (1)
   
   (Sporazum o pridružitvi EGS-Turčija - Prosto gibanje delavcev - Uvedba upravne takse za pridobitev dovoljenja za prebivanje v državi članici gostiteljici - Kršitev klavzule „standstill“ iz člena 13 Sklepa Pridružitvenega sveta št. 1/80)
   2009/C 267/13
   Jezik postopka: nizozemščina
   
      Predložitveno sodišče
   
   Raad van State
   
      Stranki v postopku v glavni stvari
   
   
      Tožeča stranka: Minister voor Vreemdelingenzaken en Integratie
   
      Tožena stranka: T. Sahin
   
      Predmet
   
   Predlog za sprejetje predhodne odločbe – Nederlandse Raad van State – Razlaga člena 13 Sklepa št. 1/80 o razvoju pridružitve z dne 19. septembra 1980, ki ga je sprejel Pridružitveni svet, ustanovljen s Sporazumom o pridružitvi med Evropsko gospodarsko skupnostjo in Turčijo v povezavi s členom 59 Dodatnega protokola, ki je bil v imenu Skupnosti odobren in potrjen z Uredbo Sveta (EGS) št. 2760/72 z dne 19. decembra 1972 (UL L 293, str. 1) – Obveznost plačila upravne takse za obravnavo prošnje za podaljšanje veljavnosti dovoljenja za prebivanje – Podaljšanje, za katero ni zaprošeno pravočasno
   
      Izrek
   
   Člen 13 Sklepa št. 1/80 o razvoju pridružitve z dne 19. septembra 1980, ki ga je sprejel Pridružitveni svet, ustanovljen s Sporazumom o pridružitvi med Evropsko gospodarsko skupnostjo in Turčijo, je treba razlagati tako, da nasprotuje temu, da se – po začetku veljavnosti tega sklepa glede zadevne državne članice – sprejme nacionalna ureditev, kakršna je v postopku v glavni stvari, ki dodelitev dovoljenja za prebivanje ali podaljšanje njegove veljavnosti pogojuje s plačilom upravne takse, če znesek te takse za turške državljane ni sorazmeren tistemu, ki se zahteva od državljanov Skupnosti.
   
      (1)  UL C 212, 2.9.2006.